

**GRADSKO VIJEĆE *P R I J E D L O G***

KLASA:120-02/20-01/01

URBROJ:2186/18-02/1-20-1

Ludbreg, 16. listopada 2020.

Na temelju članka 10.st.1. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10) i članka 33. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19, 13/20) na prijedlog gradonačelnika Grada Ludbrega, Gradsko vijeće Grada Ludbrega na svojoj 24. sjednici održanoj dana 16. listopada 2020. godine, **d o n o s i**

**O D L U K U**

**o koeficijentima za obračun plaće službenika i namještenika u**

**upravnim tijelima Grada Ludbrega**

**Članak 1.**

Odlukom o koeficijentima za obračun plaće službenika i namještenika u upravnim tijelima Grada Ludbrega (u daljnjem tekstu:Odluka) određuju se koeficijenti za obračun plaće službenika i namještenika u upravnim tijelima Grada Ludbrega.

**Članak 2.**

Koeficijenti za obračun plaće službenika i namještenika u upravnim tijelima Grada Ludbrega određuju se sukladno klasifikaciji radnih mjesta utvrđenih Uredbom o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10, 125/14), a unutar raspona te iznose:

|  |  |  |  |  |  |
| --- | --- | --- | --- | --- | --- |
| **RADNA MJESTA I. KATEGORIJE** | | | | | |
| **Potkategorija radnog mjesta** | **Naziv radnog mjesta** | | **Klasifikacijski rang** | | **Koeficijenti** |
| **Glavni rukovoditelj** | pročelnik upravnog odjela | | 1. | | 3,21 |
| **Rukovoditelj** |  | **Razina** |  | |  |
| voditelj odsjeka | 1. | 4. | | 3,01 |
|  | | | | |
| **RADNA MJESTA II. KATEGORIJE** | | | | | |
| **Viši savjetnik** | viši savjetnik | | | 4. | 2,71 |
| **Savjetnik** | savjetnik | | | 5. | 2,51 |
| **Viši stručni suradnik** | viši stručni suradnik | | | 6. | 2,41 |
| samostalni upravni referent | | | 6. | 2,21 |
| **RADNA MJESTA III. KATEGORIJE** | | | | | |
| **Stručni suradnik** | stručni suradnik | | | 8. | 2,11 |
| **Viši referent** | viši referent | | | 9. | 1,81 |
| **Referent** | referent – samostalni knjigovođa | | | 11. | 1,71 |
| referent – tajnik za poslove gradonačelnika i zamjenika grad. | | | 11. | 1,71 |
| referent za financije | | | 11. | 1,61 |
| referent za računovodstvo | | | 11. | 1,61 |
| referent za upravne komunalne poslove | | | 11. | 1,61 |
| referent – administrativni tajnik | | | 11. | 1,61 |
| **RADNA MJESTA IV. KATEGORIJE** | | | | | |
| **Namještenici II. potkategorije** | namještenik za održavanje prostora u vlasništvu Grada - domar | | | 13. | 1,51 |
|  | spremač, dostavljač | | | 13. | 1,41 |

Članak 3.

Službenicima koji su odlukama nadležnih tijela imenovani koordinatorima svih projekata koji se provode u okviru upravnih tijela Grada Ludbrega, a koji se financiraju iz fondova Europske unije ili drugih međunarodnih fondova i institucija kao i nacionalnih i regionalnih izvora financiranja, uvećava se koeficijent složenosti poslova za 0,10, a što će se utvrditi posebnim rješenjem prilikom imenovanja koordinatora.

Članak 4.

Koeficijent složenosti za vježbenike utvrđuje se u iznosu od 85 % od najnižeg koeficijenta složenosti radnih mjesta pojedine stručne spreme.

Članak 5.

Plaću službenika, odnosno namještenika čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće uvećan za 0,5 % za svaku navršenu godinu radnog staža.

Osnovica za obračun plaće utvrđuje se Kolektivnim ugovorom za službenike i namještenike gradske uprave Grada Ludbrega.

Članak 6.

Riječi i pojmovi koji imaju rodno značenje korišteni u ovoj Odluci odnose se jednako na muški i ženski rod, bez obzira jesu li korišteni u muškom ili ženskom rodu.

Članak 7.

Stupanjem na snagu ove Odluke prestaje važiti Odluka o koeficijentima za obračun plaće službenika i namještenika („Službeni vjesnik Varaždinske županije“ br. 28/2010, 67/2013, 78/2013, 31/2015, 24/2016, 103/2018).

Članak 8.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskoga vijeća:

Antun Šimić

**O B R A Z L O Ž E NJ E**

Odredbama Zakona o plaćama u lokalnoj i područnoj (regionalnoj) samoupravi („Narodne novine“ br. 28/2010) – člankom 10. st. 1. propisano je da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika.

Sukladno ovoj zakonskoj odredbi Gradsko vijeće je 2010. godine donijelo Odluku o koeficijentima za obračun plaće službenika i namještenika te izmjene i dopune ove Odluke 2013., 2015., 2016. i 2018. godine.

Radna mjesta klasificirana su sukladno Uredbi o klasifikaciji radnih mjesta u lokalnoj i područnoj (regionalnoj) samoupravi, a osnovni podaci o radnim mjestima, opis poslova, opisi razina standardnih mjerila potrebnog stručnog znanja propisani su Pravilnikom o unutarnjem redu upravnih tijela Grada Ludbrega.

S obzirom da je ova Odluka već više puta mijenjana i nadopunjavana predlažemo donošenje „nove“ Odluke koja sadrži osnovni tekst iz 2010. godine te sve dosadašnje izmjene i dopune kao i neke nove izmjene i dopune.

Nove izmjene i dopune odnose se na slijedeće:

* klasificiranje radnog mjesta „referent za financije“ , a koje radno mjesto je utvrđeno Pravilnikom o unutarnjem redu upravnih tijela Grada Ludbrega od 13. rujna 2019. godine, a kod čega nije došlo do promjene klasifikacijskog ranga ni koeficijenta već je zadržan koeficijent kao i za referenta za računovodstvo, te klasificiranje radnog mjesta namještenika za održavanje prostora u vlasništvu Grada – domara,
* čl. 3. – mogućnost da se službenicima koji su odlukama nadležnih tijela imenovani koordinatorima svih projekata koji se provode u okviru upravnih tijela Grada Ludbrega, a koji se financiraju iz fondova Europske unije ili drugih međunarodnih fondova i institucija kao i nacionalnih i regionalnih izvora financiranja, uvećava se koeficijent složenosti poslova za 0,10, a što će se utvrditi posebnim rješenjem prilikom imenovanja koordinatora,
* dodavanje novih članaka 4. i 5. koji reguliraju koeficijente za vježbenike te strukturu plaća službenika i namještenika upravnih tijela Grada Ludbrega.

Sukladno ovlaštenju iz članka 10.st.1. Zakona o plaćama u lokalnoj i područnoj (regionalnoj) samoupravi te članka 40. Poslovnika Gradskog vijeća Grada Ludbrega, gradonačelnik kao ovlašteni predlagatelj predlaže Gradskome vijeću Grada Ludbrega donošenje Odluke u predloženome tekstu.